《送陈愈章》
明代·何吾驺

三年洗尽离愁字，却到君行更断肠。梅福转逃名姓隐，严陵归钓水云乡。

烛花未落登楼梦，夜月偏怜载酒航。解缆垂杨春并往，浓烟深树怅苍茫。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。